b"\n_START_ARTICLE_\nEnter the Dragon\n_START_SECTION_\nHandling\n_START_PARAGRAPH_\nKarateinstrukt\xc3\xb8ren Mr. Lee blir overtalt av britisk etterretning om \xc3\xa5 dra til en \xc3\xb8yfestning hvor en hersker ved navn Han driver et karate-akademi. Lee skal offisielt delta i turnering der, men egentlig skal han avsl\xc3\xb8re Hans' narkotika- og slavehandelvirksomhet. Lee har i tillegg personlige motiver siden en av Hans' n\xc3\xa6rmeste medarbeidere var skyld i hans s\xc3\xb8sters d\xc3\xb8d. Etter en noen nattlig rekogoseringsekspedisjoner oppdager Lee sannheten bak fasaden. Han blir imidlertid oppdaget og overmannet, men rekker \xc3\xa5 f\xc3\xa5 gitt beskjed til sine kontakter utenfor \xc3\xb8ya. Han blir deretter tvunget til \xc3\xa5 delta i Hans brutale turnering.\n_START_SECTION_\nOm filmen\n_START_PARAGRAPH_\nEnter the Dragon ble meget popul\xc3\xa6r. Den innbrakte 90 millioner dollar p\xc3\xa5 verdensbasis, inkludert 25 millioner i USA. Produksjonskostnadene var p\xc3\xa5 850 000 dollar._NEWLINE_Filmen ble godt mottatt av anmelderne og har f\xc3\xa5tt 96\xc2\xa0% p\xc3\xa5 Rotten Tomatoes._NEWLINE_Bruce Lee d\xc3\xb8de like f\xc3\xb8r filmen hadde premiere.\n_START_SECTION_\nI Norge\n_START_PARAGRAPH_\nFilmen ble forbudt for visning p\xc3\xa5 norsk kino i 1973. Filmen ble ikke gitt ut p\xc3\xa5 video i Norge f\xc3\xb8r p\xc3\xa5 1990-tallet. En britisk versjon var imidlertid tilgjengelig p\xc3\xa5 video p\xc3\xa5 starten av 1980-tallet."